ПРОТОКОЛ № 39
от заседание на Комисията по
предотвратяване и установяване на конфликт на интереси и взаимодействие с Инспектората към Висшия съдебен съвет,
проведено на  21 октомври  2013 г.

Днес, 21 октомври 2013 г., понеделник, в сградата на Висшия съдебен съвет се проведе заседание на Комисията по предотвратяване и установяване на конфликт на интереси и взаимодействие с Инспектората към ВСС, в състав: 

		 ПРЕДСЕДАТЕЛ:		НЕЗАБРАВКА СТОЕВА
		           ЧЛЕНОВЕ: 		ВАСИЛ ПЕТРОВ
ГАЛИНА КАРАГЬОЗОВА
КАЛИН КАЛПАКЧИЕВ
ОТСЪСТВАЛИ: Няма. 

1. По обявения дневен ред

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

1.1. ОТЛАГА разглеждането на материалите по т. 2 – 8, 10 – 16 и 18 – 20 за следващото редовно заседание на комисията.
1.2. Включва допълнителна точка - писмо от министъра на правосъдието до Висшия съдебен съвет за изготвяне на предложения за промени в Закона за съдебната власт.

2. ОТНОСНО: Проект на Методика по приложението на принципа за случайно разпределение на делата в съдилищата.

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

2.1. Приема проект на Единна методика по приложението на принципа за случайно разпределение на делата в районните, окръжните, административните, военните и апелативните съдилища.
2.2. Проектът да се изпрати на Гражданския съвет и на постоянните комисии на ВСС за изразяване на становище и предложения.
2.3. Проектът да се изпрати на административните ръководители на органите на съдебната власт за изразяване на становище и предложения в срок до 5 ноември 2013 г.
2.4. Проектът да се публикува на интернет страницата на ВСС в раздел «Решения на постоянните комисии», подраздел «Комисия по установяване и предотвратяване на конфликт на интереси и взаимодействие с Инспектората към ВСС».
2.5. Да се уведомят председателите на ВКС и ВАС и Главния прокурор на Рбългария за решението на КПУКИВИВСС по протокол № 38/14.10.2013 г., т. 2.1.

3. ОТНОСНО: Обсъждане на предложение за проект на решение на ВСС в изпълнение на решение по протокол № 36/19.09.2013 г., т. 25 допълнителна

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

3.1. Предлага на Висшия съдебен съвет да приеме следното решение:
1. На основание чл. 156, ал. 1 от АПК ОТТЕГЛЯ решенията си по т. 38.1, т. 38.4 и т. 38.5 от протокол № 16/25.04.2013 г. 
2. Декларациите по чл. 12 от ЗПУКИ, подадени от магистратите за публикуване до 25.04.2013 г., да се обявят на интернет-страницата на ВСС в срок до 25.10.2013 г.
3. Настоящото решение да бъде представено по адм.д. № 11948/2013 г. на ВАС, VІІ отделение, насрочено за 26.11.2013 г.
4. Препис от решението да бъде изпратено на фондация „Програма Достъп до Информация”, сдружение „Център на НПО” и фондация „Български институт за правни инициативи” – жалбоподатели по адм.д. № 11948/2013 г. на ВАС.
3.2. Решението да се предостави на представляващия ВСС и всички постоянни комисии за предварително запознаване.

4. ОТНОСНО: Заявление за достъп до обществена информация от Център на НПО гр. Разград относно Доклад за извършена проверка по сигнал за установяване на конфликт на интереси за ..............................  

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

4.1. Да се предостави на Георги Милков – председател на УС на „Център на НПО в Разград” исканата информация - Доклад за извършена проверка по сигнал за установяване на конфликт на интереси за ......................
4.2. Решението на комисията да се предостави за изпълнение на отговорния служител по ЗДОИ.

5. ОТНОСНО: Писмо от министъра на правосъдието до Висшия съдебен съвет за изготвяне на предложения за промени в Закона за съдебната власт.
КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

За следващото заседание членовете на КПУКИВИВСС да докладват предложения за промени в Закона за съдебната власт.

ПРЕДСЕДАТЕЛ НА КОМИСИЯ ПО
ПРЕДОТВРАТЯВАНЕ И УСТАНОВЯВАНЕ 
НА КОНФЛИКТ НА ИНТЕРЕСИ И
ВЗАИМОДЕЙСТВИЕ С ИНСПЕКТОРАТА 
КЪМ ВИСШИЯ СЪДЕБЕН СЪВЕТ:
/п/

НЕЗАБРАВКА СТОЕВА

Експертни сътрудници  на комисията:

И. Котева /п/

Д. Янкова /п/